Μπάγκος Πέδρο

Το Μπάγκος Πέδρο είναι μια μεγάλης έκτασης ανύψωση του θαλάσσιου πυθμένα ή στήθος (ναυτική ορολογία) από άμμο και κοράλλια, εν μέρει καλυμμένο με φύκια, περίπου 80 χμ νότια και νοτιοδυτικά της Τζαμάικα, και υψώνεται απότομα από τον θαλάσσιο πυθμένα βάθους 800 μέτρων. Κλίνει ήπια από τα Πέδρο Κης στα δυτικά και βόρεια με βάθη από 13 έως 30 μέτρα. Η συνολική επιφάνεια του μπάγκος εντός του ισοβάθους των 100 μέτρων είναι 8.040 χμ². Η περιοχή ενός βάθους στα 40 μέτρα είναι τριγωνική, με μήκος από ανατολή προς δύση στα 70 χμ, και πλάτος 43 χμ. 2.400 χμ² βρίσκονται σε βάθος λιγότερο των 20 μέτρων. Με τις νησίδες, κης και βράχους του, συνολικής έκτασης 0,27 χμ² (27 εκτάρια), είναι η τοποθεσία μιας από τις δύο νησιωτικές ομάδες της Τζαμάικα που βρίσκονται σε απόσταση από το κυρίως νησί, η άλλη είναι τα Μοράντ Κης (η Τζαμάικα έχει επίσης νησιά κοντά στην ακτή της όπως τα Πορτ Ρόγιαλ Κης). Το κέντρο του μπάγκος βρίσκεται στις γεωγραφικές συντεταγμένες 17°06′Β, 78°20′Δ. Το Μπάγκος Πέδρο είναι τμήμα της υποθαλάσσιας Ανύψωσης της Νικαράγουα, που εκτείνεται από το Κάμπο Γκράτσιας α Ντίος μέσω του Μπάγκος Ροζαλίντας έως την Τζαμάικα.

 Τα Κης Πέδρο, στις γεωγραφικές συντεταγμένες 17°00′Β, 77°50′Δ, είναι 4 μικρά, επίπεδα (με υψόμετρο 2 έως 5 μέτρα), χαμηλά και κατά το μεγαλύτερο τμήμα τους ακατοίκητα κης, που βρίσκονται περίπου στο μισό της απόστασης κατά μήκος του νότιου άκρου του ανατολικού μισού του Μπάγκος Πέδρο. Η αραιή χερσαία βλάστηση αποτελείται από 6 είδη φυτών, εκ των οποίων κανένα δεν είναι ενδημικό. Τα κης είναι σημαντική περιοχή για τις φωλιές και την ξεκούραση των θαλάσσιων πτηνών και επίσης παρέχουν σε αρκετά υπό εξαφάνιση είδη χελώνας μέρη για τις φωλιές τους. Οι νησίδες έχουν λίγα αποθέματα γκουανό και κοκοφοίνικες. Σημαντικό είναι ότι αντιπροσωπεύουν την κύρια περιοχή συλλογής για τις μεγάλες εξαγωγές του Μαλάκιου (κοχύλι) Βασίλισσα από την Καραϊβική περιοχή. Τα κατέλαβαν οι Βρετανοί το 1863 και έγιναν τμήμα της Τζαμάικα το 1882. Θεωρούνται τμήμα της ενορίας του Κίνγκστον, για κάθε σκοπό εκτός από τους φόρους. Βορειοανατολικό Κη (ή Τοπ Κη), 0,075 χμ², 17°03′Β, 77°46′Δ, καλύπτεται με χαμόκλαδα και έχει μια ομάδα φοινίκων που μεγαλώνει στην βορειοδυτική πλευρά του. Υπάρχει ένας φωτεινός ραδιοφάρος στα βόρεια. Μεσαίο Κη, 0,04 χμ², 17°01′Β, 77°47′Δ, καλύπτεται με χαμηλές χλόες και θάμνους. Ένας σταθμός της Ακτοφυλακής της Τζαμάικα και μια κατασκήνωση ψαράδων με καλύβες και ένα μεγάλο υπόστεγο βρίσκονται στα νοτιοανατολικά Νοτιοδυτικό Κη (ή Μπερντ Κη - Κη Πτηνών), 0,152 χμ², 16°59′Β, 77°49′Δ, το μεγαλύτερο από τα Πέδρο Κης, είναι προστατευόμενο καταφύγιο πτηνών, με ένα μεγάλο δέντρο. Νότιο Κη (ή Σάντυ Κη - Αμμώδες Κη), 0,02 χμ², 16°57′Β, 77°50′Δ, αποτελείται από κοράλλια και κοχύλια. Είναι το νοτιότερο σημείο ξηράς της Τζαμάικα.Υπό μια ευρύτερη έννοια, κάποιοι βράχοι πάνω από το νερό, μικρές προεξοχές οολιτικού ασβεστόλιθου πάνω από τις οποίες σπάει το νερό, θεωρούνται τμήμα των Πέδρο Κης: Βράχος Πόρτλαντ (λέγεται και Ανατολικό Πέδρο Κη), 17°06′Β, 77°27′Δ, βρίσκεται περίπου 63 χμ Ν-ΝΔ του Σημείου Πόρτλαντ, του νοτιότερου άκρου της Νήσου Τζαμάικα. Ο βράχος αποτελείται από 2 κορυφές που παρατίθενται σε μια κατεύθυνση από ανατολή προς δύση. Βράχος Μπλόουερ (Φυσερό), 17°03′Β, 77°31′Δ, βρίσκεται 8 χμ νοτιοδυτικά του Βράχου Πόρτλαντ, και έχει ύψος 0,6 μέτρα. Βράχος Σάννον, 17°02′Β, 77°40′Δ, βρίσκεται περίπου 15 χμ Δ-ΝΔ του Βράχου Μπλόουερ, και έχει ύψος 0,5 μέτρα.Υπάρχουν μερικά υποθαλάσσια χαρακτηριστικά στο Μπάγκος Πέδρο, όπως τα: Ύφαλος Μπάννερ (Λάβαρο), 16°52′Β, 78°06′Δ, πλυμμηρισμένος με μήκος 2,4 χμ, βρίσκεται 26 χμ Δ-ΝΔ του Νότιου Κη. Νοτιοδυτικός Βράχος, 16°48′Β, 78°11′Δ, βρίσκεται περίπου 9 χμ νοτιοδυτικά του Υφάλου Μπάννερ. Βράχος Ουΐλλστηντ, 17°08′Β, 77°37′Δ, με βάθος 12 μέτρα, βρίσκεται 13 χμ βορειοδυτικά του Βράχου Μπλόουερ. Ξέρα Ντόυλ, 17°09′Β, 77°33′Δ, με βάθος 14 μέτρα, βρίσκεται 13 χμ Β-ΒΔ του Βράχου Μπλόουερ. Πάουελλ Νολλ (Βουναλάκι Πάουελλ), 16°47′Β, 77°43′Δ, βρίσκεται 32 χμ νοτιοδυτικά του Βράχου Σάννον, με μικρότερο βάθος στα 28,8 μέτρα. Είναι το νοτιότερο γεωγραφικό χαρακτηριστικό της Τζαμάικα, μη υπολογίζοντας το Μπάγκος Αλίκης, που το διεκδικεί η Τζαμάικα αλλά θεωρείται τμήμα της Κολομβίας. Sailing Directions, Caribbean Sea, Vol. I Gazetteer: Geographic Names of Jamaica Pedro Bank and Cays Management Area UN System-Wide Earthwatch: Island Directory Αρχειοθετήθηκε 2006-07-15 στο Wayback Machine. Nature Conservancy: Pedro Bank Article on Reef Assessment on Pedro Bank